laion/Wikipedia-Exotic huggingface dataset:
Unapologetic Bitch

Unapologetic Bitch (בעברית: כלבה אגואיסטית) הוא שיר שהוקלט על ידי הזמרת-יוצרת האמריקאית מדונה, מתוך אלבומה השלושה עשר, Rebel Heart. השיר יצא לאור ב-20 בדצמבר 2014, על ידי חברת התקליטים אינטרסקופ רקורדס. השיר הגיע למקום ה-18 במצעד שבהונגריה, וה-28 במצעד שבשוודיה. השיר נכתב על ידי מדונה, דיפלו, מוזלה, טובי גד, שלקו גרסיה ובריאן אורלאנה והופק על ידי מדונה, שלקו גרסיה, טין-וולף, בי וי, דיפלו ואריאל ראצ'שייד. השיר הוא שיר בסגנון הרגאיי, המשלב בתוכו גם את סגנון הפופ. בנוסף לכך, יצא השיר ארבעה חודשים לפני צאתו של האלבום Rebel Heart, בו הוא נכלל. למרות שלא יצא כסינגל, הצליח השיר להיכנס אל המצעדים שבפינלנד, צרפת, הונגריה, שוודיה, וארצות הברית בין שנת 2014 לשנת 2015. האודיו של השיר אשר הועלה ליוטיוב ב-18 בפברואר 2015, זכה להצלחה נאה גם כן, כאשר צבר למעלה מ-2.5 מיליון צפיות. עם השיר הופיעה מדונה במסגרת סיבוב ההופעות העשירי שלה, "Rebel Heart Tour". בספוטיפיי צבר השיר למעלה מ-14 מיליון השמעות. מדיה וקבצים בנושא Unapologetic Bitch בוויקישיתוף מידע על הסינגל "Unapologetic Bitch" באתר מיוזיק בריינז סרטון השיר "Unapologetic Bitch" באתר יוטיוב Official Tickets and Your Source for Live Entertainment | AXS.com, www.axs.com (באנגלית) David Renshaw, Madonna working with Diplo on new album, NME, ‏2014-05-08 (באנגלית) Single (track) Top 40 lista - Hivatalos magyar slágerlisták, zene.slagerlistak.hu Sveriges Radio, DigiListan 2014-12-28 - DigiListan, sverigesradio.se (בשוודית) Madonna – Unapologetic Bitch (באנגלית), נבדק ב-2019-07-19 Madonna.com, web.archive.org, ‏2015-06-21 Suomen Virallinen Lista, Musiikkituottajat (בפינית) lescharts.com - Madonna - Unapologetic Bitch, lescharts.com zene.slagerlistak.hu Madonna Chart History, Billboard Madonna (2015-02-18), Madonna - Unapologetic Bitch (Official Audio), נבדק ב-2019-07-19 Madonna's first Australian tour in 23 years: trainwreck or triumph?, Daily Review: Film, stage and music reviews, interviews and more., ‏2016-03-21 (באנגלית) Unapologetic Bitch, נבדק ב-2020-04-02
שדה וקטורי סולנואידי

באנליזה וקטורית, שדה וקטורי סולנואידי (לעיתים נקרא גם שדה וקטורי אי-דחיס, בהקשר למכניקת הזורמים) הוא שדה וקטורי v עם דיברגנץ אפס בכל הנקודות במרחב: ∇ ⋅ v = 0. {\displaystyle \nabla \cdot \mathbf {v} =0.\,} באופן אינטואיטיבי ניתן לומר שקווי השדה של שדה סולנואידי אינם "מתכנסים" לאף נקודה, כלומר שאין להם מקורות או בולענים (sink). המשפט היסודי של האנליזה הווקטורית קובע שכל שדה וקטורי ניתן לבטא כסכום של שדה אי-רוטציוני ושדה סולנואידי. התנאי של דיברגנץ אפס מתקיים רק כאשר לפוטנציאל המתאים לשדה וקטורי v יש מרכיב של פוטנציאל וקטורי בלבד, זאת כיוון שמההגדרה של הפוטנציאל הווקטורי A: v = ∇ × A {\displaystyle \mathbf {v} =\nabla \times \mathbf {A} } נובעת אוטומטית הזהות הווקטורית: ∇ ⋅ v = ∇ ⋅ ( ∇ × A ) = 0. {\displaystyle \nabla \cdot \mathbf {v} =\nabla \cdot (\nabla \times \mathbf {A} )=0.} הטענה ההפוכה גם תקפה: בעבור כל שדה סולנואידי v קיים פוטנציאל וקטורי A כך ש- v = ∇ × A {\displaystyle \mathbf {v} =\nabla \times \mathbf {A} } (ראו גם פירוק הלמהולץ (אנ')). משפט הדיברגנץ מספק הגדרה אינטגרלית שקולה לשדה סולנואידי; לכל משטח סגור, השטף הכולל של שדה וקטורי סולנואידי v דרך המשטח חייב להיות אפס: ∬ S ⊂ ⊃ v ⋅ d S = 0 {\displaystyle \iint \limits _{S}\!\!\!\!\!\!\!\!\!\!\!\!\!\!\!\!\;\;\;\subset \!\supset \mathbf {v} \cdot d\mathbf {S} =0} כאשר dS הוא הווקטור הנורמלי לאלמנט השטח. השדה המגנטי B (ראו גם משוואות מקסוול), שדה המהירות של זורם אי-דחיס, שדה הערבוליות, שדה חשמלי באזורים נייטרליים ( ρ e = 0 {\displaystyle \rho _{e}=0} ); זוהי דוגמה מנוונת כאשר עוסקים בשדות מגנטיים לא משתנים בזמן, הפוטנציאל הווקטורי המגנטי A בכיול קולון. פונקציית הזרם של סטוקס שדה וקטורי משמר שדה וקטורי סולנואידי, באתר MathWorld (באנגלית)
One More Chance

"One More Chance" (בעברית: "עוֹד הִזְדַּמְּנוּת אַחַת") הוא סינגל שהוקלט על ידי הזמרת-יוצרת האמריקאית מדונה, מתוך אלבום האוסף שלה, Something to Remember. השיר יצא כסינגל השלישי מהאלבום ב-7 במרץ 1996, על ידי חברות התקליטים האחים וורנר ומאבריק רקורדס. השיר הגיע למקום ה-11 במצעד הסינגלים הבריטי. השיר נכתב והופק על ידי מדונה ודייוויד פוסטר. השיר הוא מעין בלדת פופ אקוסטית שקטה, המספרת בתוכה סיפור על כך שמדונה מבקשת ממישהו "שייתן לה ניסיון אחד נוסף". בנוסף לכך, הוקלט השיר כבר בספטמבר 1995, כמה חודשים לפני צאתו של אלבום האוסף. עם השיר לא הופיעה מדונה באף סיבוב הופעות במהלך הקריירה שלה. קן טאקר מאנטרטיינמנט ויקלי כתב כי "השיר מוסיף תחושה של פיתוי באלבום". טימותי ווייט ממגזין הבילבורד כינה את השיר כ"סרנדה מרירה". ג'יי. די. קונסידיין מ-The Baltimore Sun כינה את השיר כ-"הפתעה הגדולה ביותר של האלבום". לואי וירטל מאיידולטור כתב, "אף שיר אחר של מדונה לא נשמע כמוהו והוא ממשיך כאמירה מלנכולית נגד יצירות גדולות יותר כמו "You'll See" ו-"I'll Remember" שיצאו לפניו". מידע על הסינגל "One More Chance" באתר מיוזיק בריינז סרטון השיר "One More Chance" באתר יוטיוב Madonna - Something To Remember, Discogs (באנגלית) Official Singles Chart Top 100 | Official Charts Company, www.officialcharts.com (באנגלית) Madonna – One More Chance (באנגלית), נבדק ב-2019-07-19 Madonna – One More Chance (באנגלית), נבדק ב-2020-05-04 Madonna Tour Statistics, www.setlist.fm קן טאקר, "Something to Remember", אנטרטיינמנט ויקלי, ‏8 באוגוסט 2011 טימותי ווייט, "Something In The Way She Grieves", בילבורד, ‏7 באפריל 2014 ג'יי. די. קונסידיין, "Album review: The ballads of 'Something to Remember' remind us that there is a voice as well as an image", The Baltimore Sun, ‏7 במרץ 2014 לואי וירטל, "Madonna Turns 55: Listen To Her 14 Best Album-Track Gems From The Past 30 Years", Idolator, ‏7 באפריל 2014
עונת 2018/2019 בליגה א'

עונת 2018/2019 בליגה א' היא העונה העשירית של ליגה א' כליגה השלישית בחשיבותה בכדורגל בישראל. הליגה החלה ב-14 בספטמבר 2018 והסתיימה ב-25 באפריל 2019 בשני המחוזות. הליגה כללה 16 קבוצות במחוז דרום ו-16 קבוצות במחוז צפון. העונה הסתיימה בעלייה של מועדון ספורט כפר קאסם מדרום והפועל אום אל-פחם מצפון, ובירידה של הפועל מחנה יהודה ובית"ר כפר סבא מדרום ושל הפועל ירושלים, הפועל שפרעם ועירוני נשר (דרך משחקי המבחן) מהמחוז הצפוני. מלך השערים של מחוז דרום היה יוסי אסייג ממועדון ספורט כפר קאסם אשר כבש 29 שערים, ומקבילו במחוז צפון היה אוהד קדוסי שכבש 27 שערים במדי הפועל בקה אל גרבייה.
יחסי אלבניה–מונקו

יחסי אלבניה–מונקו הם היחסים הדיפלומטיים הרשמיים שבין רפובליקת אלבניה לבין נסיכות מונקו. היחסים שבין אלבניה למונקו מתמקדים בעיקר במישור הכלכלי ולא במישור המדיני. שתי המדינות פועלות רבות למען השמירה על איכות הסביבה וחתומות על הסכם פריז שנחתם בנובמבר בשנת 2015. באוקטובר 2018 הגיעה משלחת מונגאסקית לאלבניה. ב-9 באפריל 2019 הגיע ראש ממשלת אלבניה אדי רמה לביקור רשמי במונקו. שתי המדינות הסכימו על פרויקט משותף במגזר הכלכלי בו תעזור מונקו לאלבניה במימון מרינת יוקרה במערב אלבניה, לחופי הים האדריאטי. נשיא אלבניה הוזמן לביקור רשמי במונקו בחודש אוקטובר 2019. מונקו אינה מיוצגת באלבניה, הן בדרג השגרירות והן בדרג הקונסולרי. אלבניה אינה מיוצגת במונקו בדרג השגרירות, אלא באמצעות השגרירות שהיא מחזיקה בפריז, בירת צרפת הסמוכה. אלבניה מיוצגת במונקו בדרג הקונסולרי באמצעות קונסוליה שהיא מחזיקה בעיר המדינה עצמה. מדיה וקבצים בנושא יחסי אלבניה–מונקו בוויקישיתוף Monaco-Albania relations strengthen, עיתון מונקו, 11 באפריל 2019 CONSULATE OF ALBANIA IN MONACO, MONACO
טרמפ על מטאטא (סרט)

טרמפ על מטאטא (באנגלית: Room on the Broom) הוא סרט טלוויזיה בריטי-גרמני באנימציית סטופ מושן לילדים מסוגת פנטזיה והרפתקאות, שמבוסס על ספר בעל אותו שם שכתבה ג'וליה דונלדסון ואייר אקסל שפלר. הסרט בוים על ידי מקס לאנג ויאן לאכאוור, והופק על ידי Orange Eyes Limited,‏ Magic Light Pictures ו-Studio Soi. הסרט שודר לראשונה בבריטניה בערוץ BBC One ב-25 בדצמבר 2012, ולאחר מכן שודר בארצות הברית בערוץ Universal Kids ב-30 באוקטובר 2013 כחלק מספיישל לכבוד ליל כל הקדושים. בישראל הסרט שודר לראשונה בדיבוב לעברית בערוץ לוגי בשנת 2013. אורך הסרט הוא כ-27 דקות, ושפות המקור שלו הן אנגלית וגרמנית (הסרט דובב לשפות נוספות, ביניהן עברית וצרפתית). בטקס פרסי אוסקר ה-86 שהתרחש בשנת 2014, הסרט היה מועמד לפרס אוסקר לסרט המונפש הקצר הטוב ביותר. ערך מורחב – טרמפ על מטאטא הסרט מספר את עלילת הספר "טרמפ על מטאטא" שכתבה ג'וליה דונלדסון ואייר אקסל שפלר. הסרט עוסק במכשפה וחתול היוצאים לטיול על המטאטא שלהם. במהלך הטיול רוח חזקה העיפה את הכובע של המכשפה, את הסרט משערה ואת שרביט הקסמים שלה. את כל הדברים האלה מצאו חיות שהחזירו את הפריטים למכשפה והצטרפו לטיול על המטאטא, דבר הגורם לתקלה איומה. במאי הדיבוב של הסרט בעברית היה ליאור סול, ומפיקת הדיבוב הייתה ענבר שטגר עזרא. טרמפ על מטאטא ג'וליה דונלדסון אתר האינטרנט הרשמי של טרמפ על מטאטא "טרמפ על מטאטא", במסד הנתונים הקולנועיים IMDb (באנגלית) "טרמפ על מטאטא", באתר AllMovie (באנגלית) "טרמפ על מטאטא", במסד הנתונים הקולנועיים KinoPoisk (ברוסית) טרמפ על מטאטא, במיזם "אישים" לתיעוד היצירה הישראלית Room on the Broom, באתר BBC One Martin Chilton, ‏Julia Donaldson film Room on the Broom earns Oscar nomination, The Telegraph, 16 January 2014
גביע הליגות הנמוכות

גביע הליגות הנמוכות או הגביע המחוזי הוא גביע אשר מוענק בסיבוב ד' של גביע המדינה בכדורגל למנצחת של אותו מחוז. שיטת הענקת הגביע המחוזי החלה מעונת 1984/1985 ומטרתה היא להקל על הקבוצות בליגות הנמוכות בנסיעות ארוכות כדי שכל קבוצה תשחק במחוז שלה, לפחות בשלבים המוקדמים של הגביע. בסך הכל מוענקים 12 גביעים. ארבעה גביעים למנצחות של כל מחוז בליגה ב' ושמונה גביעים למנצחות של כל מחוז בליגה ג'. הגביע מוענק על ידי נציג מטעם ההתאחדות לכדורגל מיד בתום משחק הגמר. במשחקי הגמר של ליגות ב', גם המנצחת וגם הפיינליסטית ממשיכות לסיבוב ו' של גביע המדינה. במשחקי הגמר של ליגות ג', רק המנצחת ממשיכה לסיבוב ו' של גביע המדינה. תארים לליגות הנמוכות במסגרת המשחקים בגביע, בעיתון מעריב 6 בפברואר 1984
נולדתי בירושלים ואני עדיין חי

נולדתי בירושלים ואני עדיין חי (באנגלית: Born in Jerusalem and Still Alive) הוא סרט קומדיה רומנטית שחורה ישראלי משנת 2019 שבוים על ידי יוסי עטיה ודוד אופק. עטיה גם כתב את התסריט ומשחק בתפקיד הראשי. הסרט הוקרן בבכורה ארצית בפסטיבל הקולנוע ירושלים במסגרת התחרות לקולנוע ישראלי עלילתי בו זכה בפרס לסרט הביכורים הטוב ביותר. רונן מטלון (יוסי עטיה) שנולד וגדל בירושלים, מתחיל להעביר סיור בעקבות פיגועים מפורסמים ברחוב יפו. במהלך אחד הסיורים הוא פוגש את אסיה מולאן (ליהי קורנובסקי) ירושלמית לשעבר תאבת חיים שגרה בברצלונה. השניים מתאהבים ורונן נקרע בין כוחות החיים והמוות שסובבים אותו. "נולדתי בירושלים ואני עדיין חי" הוא הסרט הראשון שהונגש לעיוורים וכבדי ראיה בתולדות פסטיבל ירושלים; הקרנת הבכורה הונגשה על ידי ארז טודרס. בשנת 2012 יצר עטיה סיור פרפורמטיבי בשם "מטראומה לפנטזיה", במסגרת "פסטיבל מתחת להר" בירושלים. הסיור נערך ברחוב יפו והתחקה אחרי פיגועי ההתאבדות שהתרחשו באזור בין השנים 2005–2010. הסיור תועד בסרטון קצר שזכה בתחרות הפיצ'ינג בפסטיבל הקולנוע ירושלים 2015; הוא שימש בסיס לסרט קצר בן שמונה דקות בעל אותו שם שעטיה כתב וביים בשנת 2015. הסרט צולם בסגנון תיעודי בהשתתפות תיירים אמיתיים. הוא הופק על ידי איתן מנצורי, יהונתן דובק, רוני לוי וחברת ספירו סרטים; ויצא בתמיכת קרן הקולנוע הישראלי, משרד התרבות והספורט, מועצת הפיס לתרבות ולאמנות, סם שפיגל ו-ARP. נולדתי בירושלים ואני עדיין חי, ברשת החברתית פייסבוק "נולדתי בירושלים ואני עדיין חי", במסד הנתונים הקולנועיים IMDb (באנגלית) "נולדתי בירושלים ואני עדיין חי", במסד הנתונים הקולנועיים KinoPoisk (ברוסית) נולדתי בירושלים ואני עדיין חי, קדימון הסרט באתר יוטיוב (אורך: 0:47) ביקורות מתן שירם, פסטיבל הקולנוע ירושלים 2019 - רשמים מוקדמים, באתר פנס רחוב, ‏16 ביולי 2019 איתן ווייץ, פסטיבל ירושלים 2019: נולדתי בירושלים ואני עדיין חי, באתר קולנוע בראש צלול, ‏30 ביולי 2019 נתנאל שלומוביץ, "נולדתי בירושלים ואני עדיין חי": סיפור קטן על נשיקה ראשונה בצל פיגוע, באתר הארץ, 31 ביולי 2019 ארז דבורה, אכזבות ובעיות: "מאמי" לא עומד בציפיות והסרט על ליברמן מעליב את הצופה, באתר ynet, 1 באוגוסט 2019 איתי שטרן, סרטים של ירון שני, לימור שמילה וגור בנטביץ' בפסטיבל ירושלים, באתר הארץ, 2 ביולי 2019 הזוכים בתחרויות בפסטיבל הקולנוע ה-36 ירושלים, באתר פסטיבל הקולנוע ירושלים, ‏1 באוגוסט 2019 "הברדלס מאנטוליה" (טורקיה) ו"נולד בירושלים ועדיין חי" (ישראל) הם הזוכים הגדולים בחממת סם שפיגל לקולנוע בינלאומי 2018, באתר ספ שפיגל בית ספר ליצירה קולנועית, ‏יולי 2018 אינה טוקר, הוכרזו הזוכים בחממה הבינלאומית לקולנוע ירושלים, באתר ynet, 8 ביולי 2018 גאים להכריז על התכנית הישראלית, באתר פסטיבל הקולנוע ירושלים, ‏2 ביולי 2019 לראשונה סרט מונגש לעיוורים וכבדי ראיה בפסטיבל ירושלים!, באתר עמותת עלה, ‏יולי 2019 נולד בירושלים ועדיין חי, 2015, סרטון באתר יוטיוב (אורך: 3:53) נולדתי בירושלים ואני עדיין חי, באתר מנה ראשונה - סרטים ישראלים קצרים, ‏2015 "נולדתי בירושלים ואני עדיין חי (2015)", במסד הנתונים הקולנועיים IMDb (באנגלית) יעל שוב, ‏פסטיבל ירושלים 2019: עשרה סרטים שאסור לפספס, באתר "Time Out ישראל", 18 ביולי 2019
אווה נובודומסקי

אווה נובודומסקי (בהונגרית: Novodomszky Éva; נולדה ב-19 בינואר 1974) היא מנחת טלוויזיה הונגרייה. נובודומסקי נולדה בעיירה סרווש במחוז בקש. היא למדה בבית ספר להכשרת מורים בקצ'קמט ובבית ספר לעיתונאות "Komlósi Oktatási Stúdió". לאחר מכן החלה לעבוד ככתבת חדשות הנוער של "Magyar Televízió", רשת הטלוויזיה הציבורית של הונגריה. ב-2007 החלה להגיש את תוצאות הניקוד של הונגריה באירוויזיון. ב-2007 הנחתה את תחרות "מיס עולם הונגריה" בה הזוכה נשלחת לייצג את הונגריה במיס עולם. ב-2008 הנחתה את התחרות לבחירת נציג הונגריה לאירוויזיון. ב-2008 הופיעה בסרט הקולנוע "Mázli". היא הנחתה תקופה מסוימת את התוכנית "Főtér" בה מדי פרק מוצגים אזורים או יישובים ברחבי הונגריה וכמו כן אטרקציות תיירותיות בהם. ב-2011 ו-2012 הופיעה בשעשועון הטלוויזיה "Magyarország, szeretlek!". ב-2004 נישאה לאיטלקי סאלבו סגורי. אווה נובודומסקי, במסד הנתונים הקולנועיים IMDb (באנגלית) אווה נובודומסקי, במסד הנתונים הקולנועיים KinoPoisk (ברוסית) Két gyermek után is szupercsinos: így őrzi alakját Novodomszky Éva, Well&Fit, ‏2011-12-27 (בהונגרית) Origo, Szerdán koronázzák Magyarország szépét, https://www.origo.hu/ (בהונגרית) ערך זה הוא קצרמר בנושא הונגרים. אתם מוזמנים לתרום לוויקיפדיה ולהרחיב אותו.
הסוף המאושר

הסוף המאושר (באנגלית: The Happy Ending) הוא סרט קולנוע אמריקאי משנת 1969 בכתיבתו, הפקתו ובימויו של ריצ'רד ברוקס, עם ג'ין סימונס וג'ון פורסיית' בתפקידים הראשיים. ג'ין סימונס הייתה מועמדת לפרס אוסקר לשחקנית הטובה ביותר ולפרס גלובוס הזהב לשחקנית הטובה ביותר - סרט דרמה. מישל לגראן היה מועמד לפרס אוסקר לשיר המקורי הטוב ביותר על השיר "מה תעשה בשארית חייך" שזכה לביצועים של פרנק סינטרה, ברברה סטרייסנד, ביל אוונס, סטינג, דאסטי ספרינגפילד ועוד. מרי ספנסר (ג'ין סימונס) ובעלה פרד (ג'ון פורסיית') נשואים 16 שנים וגרים בדנוור, קולורדו. פרד הוא יועץ מס אמיד, מוקף בנשים ומרי היא עקרת בית משועממת וממורמרת שמוצאת מפלט בשתיית אלכוהול. היא לא דמיינה כך חיי נישואים לאחר שהייתה מושפעת מסרטי קולנוע על אהבה שנגמרת בסוף מאושר כמו בסרט קזבלנקה. מצבה מידרדר, היא נעצרת בגלל נהיגה בשכרות וגם מבצעת ניסיון התאבדות. היא מתחילה לבזבז הון על קניות ופרד מבטל לה את כרטיס האשראי. בתה מארג' (קטי פילדס) מתרחקת ממנה ורק שתי נשים מנסות לעזור לה - אמה (תרזה רייט) והעוזרת הנאמנה אגנס (נאנט פברי). פרד מתכנן מסיבה ליום השנה ה-16 לנישואיהם. מרי הולכת לסלון יופי ומקבלת החלטה לברוח מחייה האומללים. היא ממשכנת את שעונה היקר וקונה כרטיס לנסאו באיי הבהמה. במטוס היא פוגשת את פלו האריגן (שירלי ג'ונס) שלמדה אתה בקולג' והם לא נפגשו 16 שנה. בעוד שמרי נישאה, פלו בחרה לחיות חיים חופשיים ולהיות פילגש לגברים עשירים וכעת היא טסה לנסאו לפגוש את הגבר האחרון בחייה, סאם (לויד ברידג'ס). מרי מספרת לה כי ברחה מפרד ופלו אומרת כי תעזור ותדאג לה. החופשה בנסאו משפיעה לטובה על מרי. בקזינו מבחין בה פרנקו (בובי דארין), נוכל מלוס אנג'לס שיודע "להתלבש" על נשים מבוגרות עשירות ולסחוט מהם כספים. הוא מתחיל לחזר בערמומיות אחרי מרי והיא נענית לו כמעט עד שהיא אומרת לו שבעלה אינו עשיר והוא מסתלק. כאשר פלו מודיעה לה כי סאם מתגרש מאשתו ומתחתן אתה, מחליטה מרי לחזור. אמה מפצירה בה שתחזור לפרד אבל היא מעדיפה לגור לבד, למצוא עבודה וללמוד בקולג' בשיעורי לילה. פרד מבקש ממנה לחזור אבל היא מהססת. "הסוף המאושר", במסד הנתונים הקולנועיים IMDb (באנגלית) "הסוף המאושר", באתר נטפליקס "הסוף המאושר", באתר AllMovie (באנגלית) "הסוף המאושר", באתר Rotten Tomatoes (באנגלית) "הסוף המאושר", במסד הנתונים הקולנועיים KinoPoisk (ברוסית) הסוף המאושר, באתר TCM מישל לגראן שר "מה תעשה בשארית חייך", באתר יוטיוב
אימאם אבו דאוד

אבּוּ דאוּד סלימן בּן אלאשעת' בּן אִִסחאק בּן בּשיר בּן שדאד בּן עִמראן אלאזדי אלסג'סתאני (בפרסית: ابو داوود سلیمان بن الأشعث بن اسحاق بن بشیر بن شّداد بن عمران الأزدی السجستانی), הידוע כאימאם אבו דאוד, ולעיתים פשוט כאבו דאוד, היה חכם דת מוסלמי פרסי אשר היה מומחה בתחום החדית'. אוסף החדית' שלו, סֻנן אבו דאוד, נחשב לאחד מששת אוספי החדית' החשובים ביותר בקרב הסונים. אבו דאוד נולד בשנת 817 בסיסתאן הקדומה, אזור בפרס העתיקה, הממוקם במחוז סיסתאן ובלוצ'סתאן של איראן המודרנית. הוא נפטר בשנת 889, בבצרה. על מנת לאסוף חדית'ים, הוא נסע למרחקים, בין השאר נסע ברחבי עיראק, מצרים, סוריה, חג'אז, מרב העתיקה, נישאפור, ועוד. אבו דאוד התעניין רבות בתחום הפיקה, ומשום כך הוא אסף בעיקר חדית'ים הנוגעים בהלכות. מתוך כחצי מיליון חדית'ים שהוא מצא, הוא כלל רק כ-4,800 חדית'ים אוסף המפורסם שלו. בנוסף לספרו המפורסם "סֻנן אבו דאוד", כתב האימאם אבו דאוד ספרים נוספים, כ-21 ספרים סך הכל, וביניהם: "אלמראסיל" (בערבית: المراسيل). "מסאאִל אל-אימאם אחמד" (בערבית: مسائل الإمام أحمد), ספר בתחום הפיקה, על פי האסכולה החנבלית. " אל-נאסח' ואל-מנסוח' "(בערבית: الناسخ والمنسوخ), ספר בתחום מדעי הקוראן. "אל-זהד" (בערבית: الزهد). "אל-בעת' ואל-נשוּר" (בערבית: البعث والنشور). "כִּתאבּ אל-קדר" (בערבית: كتاب القدر), ספר אשר עונה לטענותיהם של זרם הקדריה. "מֻסנד מאלִק" (בערבית: مسند مالك). "פדאאִל אלאנצאר" (בערבית: فضائل الأنصار). "אח'באר אל-ח'וארג' (בערבית: أخبار الخوارج). "אלדעאא" (בערבית: الدعاء). מדיה וקבצים בנושא אימאם אבו דאוד בוויקישיתוף אל-טבראני Abu Dawud: The Imam who collected the Hadiths of directives, english.alarabiya.net (באנגלית) Abu Dawud: The Imam who collected the Hadiths of directives, english.alarabiya.net (באנגלית) IslamicFinder, Biography of Imam Abu Dawud, IslamicFinder (באנגלית) Biography of Imam Abu Dawood, Islamicwisdom7's Blog, ‏2009-12-11 (באנגלית) Imam Abu Dawud, www.sunnah.org Imam Abu Dawud - Biography - Hadith Collection, hadithcollection.com (באנגלית) Mahebūba Desāī, Islam and Non-violence, Gyan Publishing House, 2009. (באנגלית)
יחסי מונקו–קזחסטן

יחסי מונקו–קזחסטן הם היחסים הדיפלומטיים הרשמיים שבין נסיכות מונקו לבין רפובליקת קזחסטן. ב-15 בינואר 2009 חתמו רפובליקת קזחסטן ונסיכות מונקו על הסכם כינון יחסים דיפלומטיים רשמיים. ב-28 במאי 2010 הציג שגריר קזחסטן בפריז, בירת צרפת הסמוכה, לאלבר השני, נסיך מונקו את כתבו האמנתו. כשלוש שנים לאחר מכן הציג שגריר מונקו בלונדון, בירת הממלכה המאוחדת, לנורסולטן נזרבייב את כתב האמנתו גם הוא. בתחילת חודש נובמבר 2012 ביקר אלבר השני, נסיך מונקו, בקזחסטן לצרכים רשמיים למשך שלושה ימים. כשנה לאחר מכן, בסוף ספטמבר בשנת 2013 הגיע נורסולטן נזרבייב, נשיא קזחסטן, לביקור גומלין במונקו על מנת לחתום על הסכם שיתוף פעולה בין שתי המדינות בנושא התיירות. בשנת 2013 נערך פורום מונגאסקי-קזחי לקידום שיתוף פעולה כלכלי בין שתי המדינות, נציגים של יותר ממאה חברות פרטיות שמושבן בשתי המדינות הגיעו לכנס. באותה השנה חתמו מונקו וקזחסטן על הסכם שיתוף פעולה כלכלי ועל קידום מיזמים של המדינה השנייה. מונקו הייתה אחת המדינות הראשונות לאשר השתתפות באקספו 2017 שנערך בנורסולטן בירת קזחסטן. כבר בינואר 2016 היא החלה לנסח אמנה שתסדיר את השתתפותה וחודש לאחר מכן, בפברואר, היא אישרה השתתפות וחתמה על האמנה. קזחסטן אינה מיוצגת במונקו בדרג השגרירות, אלא באמצעות שגריר היושב פריז, בירת צרפת. קזחסטן מיוצגת במונקו בדרג הקונסולרי באמצעות קונסוליה שהיא מחזיקה בעיר המדינה. מונקו אינה מיוצגת בקזחסטן בדרג השגרירות, אלא באמצעות שגריר היושב בלונדון, בירת הממלכה המאוחדת. מונקו מיוצגת בקזחסטן בדרג הקונסולרי באמצעות קונסוליה שהיא מחזיקה בנורסולטן, בירת המדינה. Kazakhstan - Monaco, אתר משרד החוץ הקזחי CONSULATE OF KAZAKHSTAN IN MONACO, MONACO CONSULATE OF MONACO IN NURSULTAN, KAZAKHSTAN
חניתה צנטנר

חניתה צנטנר היא דוגמנית עבר ואשת עסקים ישראלית. בשנת 1980 עבדה כדוגמנית בחנות הדיוטי פרי בנמל התעופה בן-גוריון. ב-1981 פתחה את הבוטיק "מנגו" ברחוב ארלוזורוב בתל אביב, היא גם הייתה שותפה במפעל הסריגים "אלד". בשנת 1981 גם לקחה בערב התרמה במלון הילטון תל אביב ביחד עם דוגמניות נוספות. ב-1982 קיבלה את התואר "דונה אידיאלה". בשנת 1985 ארגנה תצוגת אופנה בבית החולים אסף הרופא בה הוצגו דגמים של מגוון בתי אופנה ישראלים. היא ארגנה תצוגות אופנה רבות והייתה מדריכת דוגמניות בהליכה והופעה על המסלול. היא הייתה פעילה בתחרות מיס הוואין טרופיק הישראלית. היא שימשה ככתבת אופנה בעיתון מעריב. היא נשואה לאבנר ולה בת. להיות בעעיע'ם, מעריב, 10 במרץ 1980 בגדי שינה ושפתון מעריב, 22 באוקטובר 1981 מי שבא בא, מעריב, 1 באקוטובר 1982 אופנה בבית חולים מעריב, 18 בדצמבר 1985] ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
אטיקה (יוטיובר)

דזמונד דניאל אמופה (באנגלית: Desmond Daniel Amofah;‏ 12 במאי 1990 – 19 ביוני 2019), שהיה ידוע בשם הבמה שלו, אטיקה (באנגלית: Etika) היה יוטיובר וסטרימר אמריקאי. אמופה נולד בברוקלין, ניו יורק לאביו אווראקו אמופה, פוליטיקאי ועורך דין בגאנה, ולאמו סברינה אמופה. לאמופה מספר אחים, ביניהם רנדי אמופה, שנפטר ב-31 באוקטובר 2010. אמופה היה ידוע כיוטיובר שעסק במשחקי וידאו ובידור. הוא עסק בראפ. בשנת 2007 הוציא מיקסטייפ "Written In Ice", בשם "Iceman Etika". בנוסף היה גם דוגמן. אמופה צייץ בטוויטר כי שם הבמה Etika מקורו במשחק הווידאו "Sonic Battle" שהיה משחק בנעוריו. אמופה ידוע בעיקר בשל קריירת היוטיוב שלו, ומהתגובות המוגזמות שלו למצגות Nintendo Direct, בהן מוצג מידע חדש בנוגע לתכני החברה, כמו מידע על משחקים וקונסולות חדשים בשידור חי. תגובותיו היו מלוות בצרחות, נפילות מהכיסא מרוב הלם, כביכול ושבירת חפצים. בערוץ הראשי שלו ביוטיוב, המכונה EWNetwork (מבוטא "Etika World Network"), היו יותר מ-800,000 מנויים בזמן שנסגר. לאחר שיצר ערוץ יוטיוב שני, המכונה EtikaFRFX, הוא צבר יותר מ-130,000 מנויים לפני שנסגר. לאחר מכן הוא פתח שני ערוצים נוספים. הראשון הוא TR1Iceman, לו 150,000 מנויים ובו נהג להעלות בעיקר סרטונים. השני הוא E Live ולו 75,000 מנויים, בו נהג לעשות סטרימינג. בערוצי היוטיוב שלו, אמופה היה בעיקר משחק במשחקי וידאו, מגיב לתכנים שונים ברשת ומשתף את הצופים במחשבותיו. באוקטובר 2018 העלה אמופה תכנים פורנוגרפיים לערוץ EWNetwork, שהפרו את המדיניות של יוטיוב והערוץ נסגר. הערוץ השני שלו, EtikaFRFX, נסגר גם הוא באפריל 2019 מאותה סיבה. לאחר מחיקת הערוץ, אמופה פרסם הודעות במדיה החברתית, כולל ההצהרה "הגיע תורי למות", יחד עם צילום מסך של חשבונו שנמחק. מאוחר יותר פרסם את התנצלותו לעוקביו על ההודעות האובדניות. לאחר מספר חודשים בהם איים בהתאבדות, אמופה נעדר בערב ה-19 ביוני 2019, לאחר שהעלה סרטון עם הכותרת "אני מצטער" בערוץ האישי שלו TR1Iceman. בסרטון רמז למחשבותיו האובדניות כשהוא הולך ברחובות ניו יורק, הודה שהוא סובל מהפרעה נפשית וביקש סליחה מכל מי שפגע ומהמעשה שהוא הולך לבצע. אמופה ציין בסרטון שהרשתות החברתיות הם הגורם שהתחיל למחשבותיו האובדניות. הסרטון הוסר מיוטיוב בגלל הפרת הנחיות קהילת יוטיוב. בערב 24 ביוני נמצאה גופתו באיסט ריבר. סיבת מותו הייתה התאבדות בטביעה. מדיה וקבצים בנושא אטיקה בוויקישיתוף אטיקה, ברשת החברתית פייסבוק אטיקה, ברשת החברתית אקס (טוויטר) אטיקה, ברשת החברתית אינסטגרם אטיקה, סרטונים בערוץ היוטיוב אטיקה, ערוץ באתר Twitch.tv Former Dept minister's son, Desmond Amofah, found dead in Manhattan, באתר graphic online‏, 26 ביוני 2019 Etika, באתר genius Desmond Amofah, באתר model mayhem TR1Iceman, YouTube E Live, YouTube ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
טקס פרסי האקדמיה הבריטית לטלוויזיה 2017

טקס פרסי האקדמיה הבריטית לטלוויזיה 2017 נערך ב-14 במאי 2017 ברויאל פסטיבל הול שבלונדון. המנחה הייתה סו פרקינס. שמות המועמדים פורסמו ב-11 באפריל. הסדרה "הכתר" הייתה מועמדת בחמש קטגוריות. פרס עמית באפט"א הוענק לג'ואנה לאמלי. טקס פרסי האומנויות של האקדמיה הבריטית לטלוויזיה נערך ב-23 באפריל 2017. אתר האינטרנט הרשמי של טקס פרסי האקדמיה הבריטית לטלוויזיה 2017 "Bafta TV awards 2017: full list of winners". Guardian. 14 במאי 2017. נבדק ב-16 במאי 2017. {{cite web}}: (עזרה) Bafta Television Awards 2017: the 5 best moments, The Telegraph, 15 May 2017
דווייט גריזוולד

דווייט גריזוולד (באנגלית: Dwight Palmer Griswold‏; 27 בנובמבר 1893 – 12 באפריל 1954) היה מושל נברסקה וחבר הסנאט של ארצות הברית מטעם מדינת נברסקה. דווייט גריזוולד נולד בעיירה הריסון שבנברסקה. בשנת 1914 הוא סיים את האוניברסיטה המקומית. הוא התגייס לצבא ארצות הברית ושירת קצין תותחנים במלחמת העולם הראשונה. לאחר סיום הקרבות הוא חזר לנברסקה והיה מו"ל ועורך עיתון מקומי בשנים 1922–1940. בשנת 1920 הוא נבחר לקונגרס של נברסקה. בשנים 1932, 1934 ו-1936 דווייט גריזוולד השתתף במערכת הבחירות למושל אך ללא הצלחה. הוא נבחר לתפקיד בשנת 1940 וכיהן שלוש כהונות עד לשנת 1946. בשנת 1947 הוא הגיע לאירופה כחמשל של משלחת אמריקאית והיה ראש המשלחת ביוון בשנים 1947-1948. בשנת 1952 דווייט גריזוולד נבחר לסנאט של ארצות הברית ושירת עד מותו בשנת 1954. מדיה וקבצים בנושא דווייט גריזוולד בוויקישיתוף דווייט גריזוולד, באתר המדריך הביוגרפי של הקונגרס של ארצות הברית (באנגלית) דווייט גריזוולד, באתר "Find a Grave" (באנגלית)